תחי הרפובליקה
זה מתחיל עם אדם וחוה שיוצאים מן הגן אל העיר; ולהט החרב מתהפכת חותכת אש באוויר; והידיים על ערווה ושדיים; מנסות לכסות להסתיר -; תגיד לי מה קורה בשיר?; תגיד לי מה הולך בעיר?; אני אומר: צלמו בצבע; בחיק הטבע; צלמו מן האוויר; איך מלאך מזויין עם ראש כרוב וכנפיים; ממריא בספינת כוכבים לשמיים; עשן צבעוני יקבל את שבת המלכה; ותחי הרפובליקה; תחי הרפובליקה!; זה סיפור על אחד שנולד לו אי שם מצפון למזרח; אלוהים אחרים, זה נכון, אך אומרים שמקום בהחלט מבורך; ובשנת כך וכך בין תזכו"ר לתשכ"ח; הוא חטף איזה בום ואכל איזה טראח; מזוודה ותנ"ך ובארץ צנח.; כולם אמרו: בלע צפרדע; והוא אמר: בעזרת השם; לאט לאט גם הוא יבין את דבר המפרסם; מקרה עצוב מקרה כאוב; הכל כתוב -; ביומני ההפקה; ותחי הרפובליקה; תחי הרפובליקה!; זה סיפור על אחת שפגשה בנסיך גולה ממשעול החלב; שהזכיר לה איך קו הופך לצורה ואותיות נהפכות לכתב; אבד לי דף מן התסריט -; אז תגידו לי מה קורה עכשיו?; האם הוא עוד אוהב אותה; או שהוא לא אהב?; על המסך יש להקרין שקופיות צבעוניות; הפרשנות תהיה עניין של השקפה; אבל באזורי המצוקה; שורר מצב קיפוח; מצב פתוח; מצב בטוח מעורר זיקפה -; תחי הרפובליקה; תחי הרפובליקה!; היי רבותי, הנה הולך ונפתח כתב החידה; הבמאי מסר שהוא עוסק במוסר וחייו הם מעבדה; באמת העירומה קשה לגעת; צריך לדעת; אולי היא אבודה; אז בינתיים קחו שעתיים; של בידור בלתי מחייב; גבר אשה כאב; ממש קורע לב; וזה הזמן לחתוך למשהו עליז כמו שני ליצנים על חבל; כמו קין והבל; ולהפסקה; ותחי הרפובליקה; תחי הרפובליקה!; היי רבותי, קרבו אלי, הישארו ליד המקלט...; זאת האמת כעת אני נשבע לתת את כל האמת...; כאן כתבנו משדר בתדר בלעדי -; שידור חי; שידור חיי; ברשת אל.אס.די; זה הפיצוץ הגדול ביותר בתולדות העם היהודי!; כאן מנסרים את עץ הדעת; והאטומים מתבקעים; אני יכול להבחין מכאן; בכל שבעת הרקיעים...; מראה מלהיב!; מראה מגניב!; מראה מרהיב; מראה כעיר שנדלקה -; ותחי הרפובליקה; תחי הרפובליקה...; תחי הרפובליקה!; ואיש הישר בעיניו יעשה.; 